Francisco Antônio de Almeida Júnior (esperantisto)

Francisco Antônio de ALMEIDA Júnior  (1880 - 1958) estis blindula brazila instruisto en la Instituto Benjamin Constant. Li estis inter la fondintoj de la Brazila Klubo Esperanto en Rio de Ĵanejro en junio 1906 kaj en la dua jarduono kontribuis al la ondo de Esperanto-kursoj, kiuj tiam kreskis kiel fungoj post pluvo en kaj ĉirkaŭ la metropolo Rio de Ĵanejro. Li aparte koncentriĝis pri sia hejmurbo kaj tiom sukcese faris kursojn, ke jam post tri monatoj, en septembro 1906, povis fondiĝi propra Esperanto-klubo en lia hejmurbo Niterói ĉe Rio, en kiu interalie energie kunlaboris Everardo kaj Ricarda Backheuser. Ekde 1907, Francisco Antônio de Almeida Júnior estis la prezidanto de la klubo. Post 12 jaroj da surloka agado, li ekkuraĝis malgraŭ sia blindeco ekvojaĝi tutlande kaj ankaŭ profundigis la internaciajn kontaktojn. Tiel li ekzemple partoprenis en la 6-a Brazila Kongreso de Esperanto en 1921, kaj pli poste dum la 1920-aj jaroj li iĝis konsulo de Brazilo en blindula Esperantista asocio.[Kiu asocio ekzakte?] 

Almeida estis filo de brazila astronomo Francisco Antônio de Almeida Júnior.

Referencoj